Marian Oprişan nu mai poate candida la Senat. Ciolacu a invalidat lista anunțată de PSD Vrancea.
Lista trimisă de Marian Oprișan a fost invalidată de PSD. Ciolacu: Oprișan nu trebui să candideze.
După ședința Consiliului Politic Național, Marcel Ciolacu a declarat că s-a luat decizia ca pe listele PSD să nu candideze nicio persoană care este trimisă în judecată."În acest moment, toți președinții de organizații fac din nou un control al listelor ca să nu fie astfel de cazuri. Dacă cumva există vreo listă depusă vom face adresă în urma acestei decizii și va fi modificată la Birourile Electorale Județene", a anunțat Marcel Ciolacu.Întrebat dacă lista cu parlamentarii PSD Vrancea a fost validată, Ciolacu a spus să în cursul serii de miercuri se va decide o ltă listă, deoarece cea trimisă de Marian Oprișan, liderul PSD Vrancea, a fost respinsă."Lista trimisă de domnul Marian Oprișan la Vrancea a fost invalidată. Acest lucru înseamnă că se declanșează din nou procedura și diseară vom lua decizia asupra listei de la Vrancea. Îmi mențin părerea că domul Marian Oprișan nu trebuie să candideze pentru o funcție în Parlamentul României. Din opinia mea nu este oportună candidatura domnului Oprișan la Senat. Cred că cel mai oportun este să rămână vicepreședintele CJ Vrancea", a spus Ciolacu.Marian Oprișan a pierdut alegerile pentru încă un mandat de președinte al Consiliului Județean Vrancea, după o perioadă de aproape 20 de ani.Alegerile parlamentare, la care Marian Oprișan a vrut un mandat de senator, punându-se primul pe listă, sunt programate pentru data de 6 decembrie.